શનિવારે ફ્રાન્સના પાટનગર પેરિસમાં અનેક જગ્યાએ અંધાધુંધ ગોળીબાર અને આત્મઘાતી હુમલાથી સમગ્ર દેશ હચમચી ઉઠ્યુ હતું. બ્લાસ્ટ એ ગોળીબારની ઘટનાઓમાં ઓછામાં ઓછા ૧૬૦ લોકોના મોત થયા હતા અને ૩૦૦થી વધુ લોકો ઘાયલ થયા હતા. બીજા વિશ્વ યુદ્ધ બાદ ફ્રાંસમાં હજુ સુધીના સૌથી મોટા હુમલા તરીકે આને જોવામાં આવે છે. ઇરાક અને સિરિયામાં છેલ્લા ઘણા સમયથી વર્ચસ્વ ધરાવનાર આતંકવાદી સંગઠન આઈએસઆઈએસ દ્વારા આ હુમલાની જવાબદારી સ્વીકારવામાં આવી હતી. ફ્રાન્સમાં હાલમાં લોકોમાં વ્યાપક દહેશત દેખાઇ રહી છે. અંધાધુંધીને રોકવા માટે એફિલ ટાવરને બંધ રખાયો છે.